Diari Oficial de la Generalitat Valenciana


Sumari del DOGV 3137, del 05-12-1997 (1997/11821)

RESOLUCIÓ de 20 d'octubre de 1997, del conseller d'Obres Públiques, Urbanisme i Transports, per la qual s'aprova definitivament el Pla de Reforma Interior de la Parcel·la H-2 de la Urbanització Dehesa de Campoamor, I fase, i ampliació per a hotels, modificatiu del Pla General d'Orihuela.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3137

Data del DOGV
:   05-12-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/11018


Data del document
:   20-10-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

3990 RESOLUCIÓ de 20 d'octubre de 1997, del conseller d'Obres Públiques, Urbanisme i Transports, per la qual s'aprova definitivament el Pla de Reforma Interior de la Parcel·la H-2 de la Urbanització Dehesa de Campoamor, I fase, i ampliació per a hotels, modificatiu del Pla General d'Orihuela. [97/A11734]
  
Vist l'expedient relatiu al Projecte de Pla Especial de Reforma Interior de la Parcel·la H-2 del Pla Parcial Dehesa de Campoamor, I fase, i ampliació per a hotels d'Orihuela (Alacant), del qual resulten els següents
  
Antecedents de fet
  
Primer
  
L'Ajuntament d'Orihuela, en la sessió plenària de 25 de juliol de 1997, va acordar la seua aprovació provisional amb quatre condicions, després de complir els tràmits d'exposició pública, mitjançant anuncis apareguts en el Diari Oficial de la Generalitat Valenciana, de 24 d'abril de 1996, i en un diari d'àmplia difusió provincial, el 4 d'abril de 1996. Durant el pertinent període d'informació pública no es va presentar cap suggeriment o al·legació.
  
Segon
  
La documentació està integrada per una memòria informativa i justificativa i plans d'estat actual i modificats.
  
Tercer
  
El 17 de desembre de 1996, la Direcció General de Costes del Ministeri de Medi Ambient va emetre un informe en el qual s'assenyala la línia de delimitació del domini públic marítim terrestre, i coincideix amb la zona marítima terrestre aprovada per l'Ordre Ministerial de 3 d'octubre de 1996.
  
Quart
  
La Comissió Territorial d'Urbanisme d'Alacant, reunida en la sessió de 21 d'abril de 1997, va emetre un informe favorable sobre l'expedient de referència, i en va supeditar la remissió al conseller d'Obres Públiques, Urbanisme i Transports al fet que l'Ajuntament d'Orihuela corregira determinades observacions assenyalades en el seu acord. I, en vista de la documentació aportada per la Resolució de 3 d'octubre de 1997, del director general d'Urbanisme, es van considerar reparades les deficiències apreciades.
  
Fonaments de dret
  
Primer
  
Respecte del procediment, en el cas present, s'han observat les prescripcions legalment establides per a plans urbanístics d'aquesta índole, que estan constituïdes pels articles 38 i 39 per remissió del 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU). Així mateix, s'han sol·licitat els diferents informes preceptius.
  
Segon
  
Quant al fons de l'assumpte, es tracta d'un pla de reforma interior modificatiu del pla general vigent, que redacta la mercantil Urbincasa d'acord amb l'Ajuntament i que afecta la parcel·la H-2, de 14.800 metres quadrats, situada en sòl urbà, en el Pla General d'Orihuela, amb les següents determinacions:
  
Qualificació: sòl urbà.
  
Zonificació: zona hotelera H-2 per a hotels de 3 i 4 estrelles.
  
Superfície: 14.800 m2.
  
Edificabilitat: 4 m3/m2.
  
Volum: 59.200 m3.
  
N. de plantes: 11
  
Altura màxima: 33,40 m.
  
Ocupació: 25%.
  
La modificació es concreta en:
  
1) Marcant una línia de suposat traçat de passeig marítim, qualificar l'espai entre aquesta i la delimitació de la zona marítima terrestre, per un total de 4.380 metres quadrats com a sistema d'espais lliures d'ús i domini públic, la qual cosa permetrà la urbanització del passeig marítim, el desenvolupament del qual es realitzarà mitjançant un estudi de detall.
  
2) Disminuir l'edificabilitat autoritzada per a la parcel·la de 59.200 metres cúbics a 44.400 metres cúbics (això suposa baixar de 4 m3/m2 a 3 m3/m2 ), permetre una ocupació del 50% i no sobrepassar l'altura màxima de quatre plantes, tal com indica el Pla General d'Ordenació Urbana en l'article 93 de les Normes Urbanístiques.
  
3) Ampliar els usos admissibles a residencial en blocs i de bungalous per això proposen substituir els fulls 106 i 107 i el quadre de la pàgina 202 de les Normes Urbanístiques del Pla General d'Ordenació Urbana per altres nous que recullen les modificacions apuntades.
  
A efectes de donar compliment al que estableix l'article 55.3 de la Llei Reguladora de l'Activitat Urbanística, es proposa la reserva de 4.380 metres quadrats d'espais lliures de domini i ús públic. La proposta compleix amb els tradicionals principis d'interés general, racionalitat i proporcionalitat, com també s'ajusta als criteris rectors de l'activitat urbanística enunciats en l'article 2 de la Llei Reguladora de l'Activitat Urbanística.
  
Tercer
  
D'acord amb l'article 40 de la Llei 6/1994, Reguladora de l'Activitat Urbanística, no s'aprecien objeccions ni impediments urbanístics legals que obstaculitzen l'aprovació definitiva d'aquest Pla de Reforma Interior d'Orihuela.
  
Quart
  
El conseller d'Obres Públiques, Urbanisme i Transports és competent per a l'aprovació definitiva d'aquest expedient, en virtut del que estableix l'article 38.3 de l'esmentada Llei Reguladora de l'Activitat Urbanística, en relació amb l'article 6 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana, atés que el sector on s'opera no està homologat a la Llei Reguladora de l'Activitat Urbanística (article 54.B en relació amb la disposició transitòria primera LRAU).
  
Vistos els preceptes legals esmentats i altres de general i pertinent aplicació, d'acord amb la Comissió Territorial d'Urbanisme d'Alacant, resolc:
  
Aprovar definitivament el Pla de Reforma Interior de la Parcel·la H-2 de la Urbanització Dehesa de Campoamor, I fase, i ampliació per a hotels, modificatiu del Pla General d'Orihuela.
  
Aquesta resolució entrarà en vigor el mateix dia en què es publique en el Diari Oficial de la Generalitat Valenciana. Aquesta publicació excusa la seua notificació individualitzada.
  
Contra aquesta resolució, que posa fi a la via administrativa, es podrà interposar un recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana, en el termini de dos meses, comptador des del dia de la notificació o publicació d'aquesta. Per a la interposició d'aquest recurs serà requisit imprescindible que, amb caràcter previ, el recurrent comunique a aquest òrgan la interposició d'aquest, d'acord amb el que disposen els articles 57.2.f) i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici que puga exercitar qualsevol altre recurs que estime oportú.
  
València, 20 d'octubre de 1997.- El conseller d'Obres Públiques, Urbanisme i Transports: Luis Fernando Cartagena Travesedo.